APROBACIÓN DO PADRÓN 1º TRIMESTRE AUGA, E PERÍODO DE COBRANZA
ADMINISTRACIÓN LOCAL — Municipal — Bueu (Recadación, 04/05/2020)

Por decreto da Alcaldía – Presidencia de data 26 de Abril de 2020 aprobouse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 1º trimestre do exercicio 2020. Por un importe total de CENTO CORENTA E NOVE MIL TRESCENTOS SESENTA E UN EUROS CON VINTE E TRES CÉNTIMOS (149.361,23 €), Asemade tendo en conta a situación extraordinaria derivada do Estado de Alarma declarado polo RD 463/2020, de 14 de marzo, establécese un período de cobranza ampliado do citado padrón de catro meses, que se computarán dende o día seguinte ó da publicación do anuncio no Boletín Oficial da Provincia. Procédese á exposición pública de dito Padrón durante o prazo de quince días a partir da publicación do anuncio de cobro no Boletín Oficial da Provincia, prazo durante o cal dito padrón estará á disposición dos interesados no Concello e nas oficinas de Aqualia para que podan examinalo e presentar cantas reclamacións estimen oportunas. Contra o acto de aprobación do Padrón poderá interpoñerse recurso de reposición ante o Alcalde-Presidente no prazo dun mes a contar desde o seguinte ó da finalización do período de exposición pública do Padrón, de conformidade ó previsto no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. E de conformidade co artigo 33.7 do RDL 8/2020, de medidas urxentes extraordinarias para facer fronte ao impacto económico e social do COVID-19, modificado polo RDL 15/2020; o cómputo do prazo para interpoñer o devandito recurso de reposición, non se iniciará ata pasado o 30 de maio de 2020, ou ata que se produza a notificación nos termos da Sección Terceira do Capítulo II do Título III da Lei 58/2003, do 17 de decembro Xeral Tributaria, se esta última se producise con posterioridade a aquel momento. Contra a resolución expresa do recurso de reposición poderá interpor recurso contencioso-administrativo ante o Xulgado do Contencioso-Administrativo de Pontevedra no prazo de dous meses seguintes ao da data de notificación da devandita resolución expresa, de acordo co determinado pola Lei 29/1998, de 13 de xullo, Reguladora da Xurisdición Contencioso-Administrativa. No caso de resolución tácita do recurso de reposición o prazo de interposición de recurso contencioso-administrativo ante o Xulgado do Contencioso-Administrativo de Pontevedra será de seis meses desde o día seguinte a aquel, no que, de acordo coa normativa específica, se produza o acto presunto. Todo iso, sen prexuízo de exercitar calquera outro recurso consonte a Dereito. A repercusión do canon de auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. E de conformidade co artigo 33.7 do RDL 8/2020, de medidas urxentes extraordinarias para facer fronte ao impacto económico e social do COVID-19, modificado polo RDL 15/2020; o cómputo do prazo para interpoñer a devandita reclamación económico-administrativa, non se iniciará ata pasado o 30 de maio de 2020, ou ata que se produza a notificación nos termos da Sección Terceira do Capítulo II do Título III da Lei 58/2003, do 17 de decembro Xeral Tributaria, se esta última se producise con posterioridade a aquel momento. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Documento asinado dixitalmente a marxe.